น้ำมันร่วงแรง/หุ้น,ทองคำปิดบวก
หุ้นดาวโจนส์ปิดบวก 102.32 จุด ด้านน้ำมันร่วง 1.50 ดอลลาร์ ขณะที่ ทองคำเพิ่มขึ้น 90 เซนต์
7 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,416.99 จุด เพิ่มขึ้น 102.32 จุด หรือ + 0.30% ดัชนี เอสแอนด์พี 500 ปิดที่ 4,363.55 จุด เพิ่มขึ้น 17.83 จุด หรือ +0.41% ดัชนี แนสแดคปิดที่ 14,501.91 จุด เพิ่มขึ้น 68.08 จุด หรือ + 0.47%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 6 ต.ค. ขานรับความหวังที่ว่าสมาชิกพรรครีพับลิกันและเดโมแครตในสภาคองเกรสสหรัฐจะสามารถบรรลุข้อตกลงการขยายเพดานหนี้ นอกจากนี้ ตลาดยังได้แรงหนุนจากตัวเลขจ้างงานภาคเอกชนของสหรัฐที่ขยายตัวได้ดีเกินคาดในเดือนก.ย.สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤศจิกายน ลดลง 1.50 ดอลลาร์ ปิดที่ 77.43 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 1.48 ดอลลาร์ ปิดที่ 81.08 ดอลลาร์ต่อบาร์เรลหลัง สำนักงานสารสนเทศด้านการพลังงานของรัฐบาลสหรัฐ (EIA) เปิดเผยสต็อกน้ำมันดิบเพิ่มขึ้นมากกว่าคาดในสัปดาห์ที่แล้ว นอกจากนี้ นักลงทุนยังเทขายทำกำไรหลังจากราคาน้ำมันดิบพุ่งขึ้นติดต่อกัน 4 วันทำการราคาทองคำโคเม็กซ์งวดส่งมอบเดือนธันวาคม เพิ่มขึ้น 90 เซนต์ ปิดที่ 1,761.80 ดอลลาร์ต่อออนซ์